**** Obec Vaďovce

Vaďovce 1, 916 13 Kostolné

HLAVNÁ KONTROLÓRKA

Vaďovce

24.05.2023

Materiál na rokovanie

Obecného zastupiteľstva dňa ***13.06.2023***

**S T A N O V I S K O**hlavnej kontrolórky Obce Vaďovce k Záverečnému účtu za rok 2022.

Návrh na uznesenie:

**Obecné zastupiteľstvo vo Vaďovciach**

**I. prerokovalo:**

Odborné stanovisko Hlavnej kontrolórky k záverečnému účtu za rok 2022.

**II. berie na vedomie:**

Odborné stanovisko Hlavnej kontrolórky k záverečnému účtu za rok 2022.

Materiál vypracovala a predkladá: Ing. Mgr. Renáta Saková

**Dôvodová správa:**

Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k Záverečnému účtu za rok 2022 (ďalej len stanovisko). Stanovisko je spracované na základe ekonomických podkladov k záverečnému účtu, podľa funkčnej a ekonomickej klasifikácie – tabuľkového spracovania, ktorý bol zverejnený v zmysle zákona č. 369/1990 Zb. O obecnom zriadení v znení neskorších predpisov na úradnej tabuli a webovej stránke obce.

**A. VÝCHODISKÁ SPRACOVANIA ODBORNÉHO STANOVISKA**

Pri spracovaní môjho stanoviska k predloženému záverečnému účtu za rok 2022 som postupovala podľa príslušných zákonov, predpisov a smerníc na zostavenie návrhu rozpočtu verejnej správy.

**A.1. Zákonnosť predloženého záverečného účtu**

**A.1.1. Súlad so všeobecne záväznými právnymi predpismi**

* zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p.
* zákon č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v z.n.p.
* zákon č. 431/2002 Z. z. o účtovníctve v znení neskorších predpisov,
* zákon č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z. n. p.,
* **z**ákon č. 595/2003 Z. z. o dani z príjmov v znení neskorších predpisov
* zákon č. 564/2004 Z. z. o rozpočtovom určení výnosu dane z príjmov územnej samospráve a

o zmene a doplnení niektorých zákonov v z. n. p.,

* zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
* zákon č. 493/2011 Z. z. o rozpočtovej zodpovednosti
* ostatné súvisiace právne normy.

|  |
| --- |
| **Záverečný účet zohľadňuje príslušné ustanovenia vyššie uvedených zákonov a noriem.** |

**A.1.2. Súlad so všeobecne záväznými nariadeniami**

* VZN č. 3/2020 o miestnych daniach a miestnom poplatku za komunálny odpad a drobné stavebné odpady

|  |
| --- |
| **Pri záverečnom účte boli zohľadnené vyššie uvedené všeobecne záväzné nariadenia obce.** |

**A.1.4. Dodržanie informačnej povinnosti zo strany Obce Vaďovce**

* zákon č. 369/1990 Zb. o obecnom zriadení v z. n. p. - § 9 ods. 2 zákona

|  |
| --- |
| **Záverečný účet bol zverejnený v súlade s vyššie uvedeným zákonom na úradnej tabuli , ako aj na webovom sídle Obce Vaďovce v zákonom stanovenej lehote.** |

**A.2. Metodická správnosť predloženého záverečného účtu**

Návrh rozpočtu bol spracovaný podľa rozpočtovej klasifikácie v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z. n. p., ktorá je záväzná pri zostavovaní rozpočtov územnej samosprávy.

***ODBORNÉ STANOVISKO K ZÁVEREČNÉMU ÚČTU ZA ROK 2022.***

Základným nástrojom finančného hospodárenia obce bol rozpočet obce na rok 2022.

Obec zostavila rozpočet podľa ustanovenia § 10 odsek 7) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Rozpočet obce na rok 2022 bol zostavený ako  *prebytkový*.

Bežný rozpočet bol zostavený ako *prebytkový* a kapitálový rozpočet ako *prebytkový*.

Hospodárenie obce sa riadilo podľa schváleného rozpočtu na rok 2022.

Rozpočet obce bol schválený obecným zastupiteľstvom dňa *07.12.2021* uznesením č. *57/2021*

* prvá zmena schválená dňa *14.06.2022* uznesením č. *28/2022*
* druhá zmena schválená dňa *11.10.2022* uznesením č. *55/2022*
* tretia zmena schválená dňa *14.12.2022* uznesením č. *15N/2022*



Tabuľka – Rozpočet obce k 31.12.2022 prevzatá od Ing. Hrušovej

**Hodnotenie plnenia rozpočtu na rok 2022:**

Z rozpočtovaných celkových príjmov po poslednej zmene rozpočtu 896.465,31 € bol skutočný príjem k 31.12.2022 v sume **866.032,16 €**, čo predstavuje **96,61 %** plnenie.

**Čo sa týka plnenia bežných príjmov na rok 2022 -** Z rozpočtovaných bežných príjmov 563.492,50 € bol skutočný príjem k 31.12.2022 v sume **558.146,38 €,** čo predstavuje

**99,05 %** plnenie.

**Takisto čo sa týka výnosu dane z príjmov poukázaných územnej samospráve za uplynulý rok-** Z predpokladanej finančnej čiastky v sume 331.633,- € z výnosu dane z príjmov boli k 31.12.2022 poukázané finančné prostriedky zo ŠR v sume **329.629,91 €,** čo predstavuje plnenie na **99,40** %.

Plnenia bežných daňových príjmov podrobnejšie rozobrala Ing. Hrušová v predkladanom spracovanom záverečnom účte, kde je zrejmé celkové porovnanie plnenia predpokladanej čiastky a skutočnosti. V krátkosti:

**Daň z nehnuteľnosti:**

Rozpočet- 31.000,- € skutočnosť: 30.755,86 € = **99,21%**

**Dane z pozemkov:**

Rozpočet: 12.000,- € skutočnosť: 11.391,20 € = **94,92%**

**Daň zo stavieb:**

Rozpočet: 19.000,- € skutočnosť: 19.263,75 € = **101,38 %**

**Daň za psa**:

Rozpočet: 506,- € skutočnosť: 502,- € = **99,21%**

**Poplatok za komunálny odpad:**

Rozpočet: 16.500,- € skutočnosť: 14.565,50 € = **88,28%**

**Nedaňové príjmy**: rozpočet – 120.935,69 € skutočnosť – **116.487,19 €** = **96,32%.**

Ďalej sú to **Príjmy z podnikania a z vlastníctva majetku**

Z rozpočtovaných 77.598,27 € bol skutočný príjem k 31.12.2022 v sume **76.584,27 €,** čo je **98,69** % plnenie.

Túto celkovú sumu predstavujú:

príjmy z dividend 8.850,- €

príjmy z prenajatých pozemkov 15.884,27 €

príjmy z prenajatých budov, priestorov a objektov 51.850,- €

Z rozpočtovaných iných **nedaňových príjmov** 110,923,81 € bol skutočný príjem vo výške **112.029,28 €,** čo predstavuje **101 %** plnenie.

Čo sa týka účtu 311 **bežných transferov v rámci verejnej správy** sú krásne spracované v tabuľke od Ing. Hrušovej, kde tieto boli účelovo určené a boli použité v súlade s ich účelom.

Obec 2022 prijala dar o podnikateľa Ing. Martáka CSc. v sume 1.000,- € na rekonštrukciu budovy Základnej školy, ďalej 1.000,- € z nadácie ZSE na podporu „Bálešových hodov“, ďalej Dobrovoľná požiarna ochrana SR poskytla dotáciu sumu 3.000,- € na materiálovo-technické vybavenie DHZO a Slovenský futbalový zväz poskytol l 400,- € na rozvoj miestneho mládežníckeho futbalu.

Z rozpočtovaných bežných transferov 5 400,00 EUR, bol skutočný príjem vo výške

**5 400,00 €**, čo predstavuje **100 %** plnenie.

Ďalej boli prijaté transfery, ktoré podrobnejšie spracovala Ing. Hrušová v tabuľke, kde je zrejmé, že bol uskutočnený príjem vo výške **106.629,28 €.**

Z rozpočtovaných **kapitálových príjmov 25.347,03 €** bol skutočný príjem k 31.12.2022 len **260,- €,** čo je **1.03%** plnenie, ktoré bolo spôsobené hlavne nezaúčtovaním dotácie za Amfiteáter, ktorú sme očakávali do konca roka 2022 a ktorá sa bude preúčtovaná v nasledujúcom období.

**Kapitálové príjmy z predaja pozemkov** 1.000,- € skutočnosť 260,- €, to je **26%** plnenie.

**PRÍJMOVÉ FINANČNÉ OPERÁCIE:**

Z rozpočtovaných príjmových finančných operácií 307.625,78 € bol skutočný príjem k 31.12.2022 v sume **307.625,78 €**, čo **predstavuje 100 %** plnenie. Rozpočtované finančné prostriedky boli použité na rekonštrukciu Základnej a Materskej školy 202.083,- €, suma 12.320,52€ ako nevyčerpané finančné prostriedky zo Štátneho rozpočtu, ďalej obec prijala komerčný investičný úver v sume 89.253,95 € a suma 3.968,31 € na spolufinancovanie projektu Amfiteáter z rezervného fondu obce.

**VÝDAVKY:**

Z rozpočtovaných celkových výdavkov 863.625,39 € bolo skutočne čerpané k 31.12.2022 v sume **826.217,93** €, čo predstavuje  **95,67 %** čerpanie.

**Bežné výdavky:**

Z rozpočtovaných bežných výdavkov 504.673,10 € bolo skutočné čerpanie v sume **469.323,24 €,** čo je **93%** plnenie.

Funkčnú klasifikáciu bežných výdavkov podrobnejšie spracovala v tabuľke Ing. Hrušová.

**KAPITÁLOVÉ VÝDAVKY:**

Z rozpočtovaných kapitálových výdavkov 320 452,29 € bolo skutočne čerpané k 31.12.2022 v sume **319 408,32 €**, čo predstavuje **99,67 %** čerpanie. K najvýznamnejší položkám z celkovej sumy patrí Rekonštrukcia ZŠ+MŠ 291.336,95€ a 28.071,37 € výstavba Amfiteátra.

**Výdavkové finančné operácie**

Z rozpočtovaných výdavkových finančných operácií 38.500,- € bolo skutočne čerpané k 31.12.2022 v sume **37.486,40 €,** čo predstavuje **97,37 %** čerpanie.

**Všeobecné verejné služby – transakcie verejného dlhu 821 Splácanie tuzemskej istiny**

- splácanie istiny nebankového úveru ŠFRB - bytový dom „A“ vo výške **7.714,04 €**

- splácanie istiny nebankového úveru ŠFRB - bytový dom „B“ vo výške **10.835,95 €**

- splácanie istiny nebankového úveru ŠFRB - bytový dom „C“ vo výške **10.603,01 €**

* splácanie istiny bankového investičného úveru

prijatého na Rekonštrukciu ZŠ+MŠ vo výške **8.333,40 €**

**HOSPODÁRENIE OBCE:**

Čo sa týka podrobnejšieho rozčlenenia celkového hospodárenia obce navrhnutého Ing. Hrušovou, **súhlasím so všetkým bodmi** podrobnejšie rozpísanými vo funkčnom zaradení rozpočtu v záverečnom účte od Ing. Hrušovej, aj s prebytkom hospodárenia finančných prostriedkov na účte bytového domu v sme 10.220,18 €, ktoré odporúčam previesť na Rezervný fond v roku 2023.

Na základe uvedených skutočností bližšie popísaných v Záverečnom účte spracovanom

p. Ing. Hrušovou **navrhujem tvorbu rezervného fondu** za rok 2022 vo výške **13.018,46 €.**

**BANKOVÉ ÚČTY:**

Ďalej je v správe o záverečnom účte od Ing. Hrušovej uvedený zostatok na bankových účtoch a v pokladni k 31.12.2022 vo výške **187.598,78 €** a bližšia špecifikácia podúčtov.

**POUŽITIE FONDOV:**

**Rezervný fond**

Obec vytvára rezervný fond v zmysle ustanovenia § 15 zákona č.583/2004 Z. z. v znení neskorších predpisov. O použití rezervného fondu rozhoduje obecné zastupiteľstvo.

Počiatočný stav k 01.01.2022 **44.368,89 €**, zostatok k 31.12.2022 **60.415,06 €.**

**Ostatné fondy:**

Obecné zastupiteľstvo ďalej odhlasovalo **Investičný fond** vo výške 15% zo zostatku rezervného fondu za rok 2021 teda vo výške **4.002,88 €,** **Environmentálny fond** vo výške 10% zo zostatku rezervného fondu za rok 2021 vo výške **2.668,59 €.**

O použití fondov rozhoduje obecné zastupiteľstvo hlasovaním.

Prevzaté tabuľky od Ing. Hrušovej o bilancii aktív a pasív k 31.12.2022.

**AKTÍVA**

|  |  |  |
| --- | --- | --- |
| **Názov** | **ZS k 1.1.2022 v EUR** | **KZ k 31.12.2022 v EUR** |
| **Majetok spolu** | 3 098 724,75 | 3 067 401,39 |
| **Neobežný majetok spolu** | 2 690 070,93 | 2 849 776,96 |
| z toho : |  |  |
| Dlhodobý nehmotný majetok | 0,00 | 0,00 |
| Dlhodobý hmotný majetok | 2 188 835,55 | 2 348 541,58 |
| Dlhodobý finančný majetok | 501 235,38 | 501 235,38 |
| **Obežný majetok spolu** | 407 252,40 | 216 078,59 |
| z toho : |  |  |
| Zásoby | 1 205,26 | 1 630,59 |
| Zúčtovanie medzi subjektmi VS | 0,00 | 0,00 |
| Dlhodobé pohľadávky | 0,00 | 0,00 |
| Krátkodobé pohľadávky | 31 389,81 | 24 611,22 |
| Finančné účty | 374 657,33 | 189 836,78 |
| Poskytnuté návratné fin. výpomoci dlh. | 0,00 | 0,00 |
| Poskytnuté návratné fin. výpomoci krát. | 0,00 | 0,00 |
| **Časové rozlíšenie** | 1 401,42 | 1 545,84 |

**PASÍVA**

|  |  |  |
| --- | --- | --- |
| **Názov** | **ZS k 1.1.2022 v EUR** | **KZ k 31.12.2022 v EUR** |
| **Vlastné imanie a záväzky spolu** | 3 098 724,75 | 3 067 401,39 |
| **Vlastné imanie** | 1 721 578,17 | 1 744 223,12 |
| z toho : |  |  |
| Oceňovacie rozdiely | 0,00 | 0,00 |
| Fondy | 0,00 | 0,00 |
| Výsledok hospodárenia | 1 721 578,17 | 1 744 223,12 |
| **Záväzky** | 988 183,58 | 779 382,58 |
| z toho : |  |  |
| Rezervy | 1 344,37 | 1 349,05 |
| Zúčtovanie medzi subjektmi VS | 215 596,22 | 8 271,14 |
| Dlhodobé záväzky | 648 203,38 | 591 894,67 |
| Krátkodobé záväzky | 109 737,61 | 83 645,17 |
| Bankové úvery a výpomoci | 13 302,00 | 94 222,55 |
| **Časové rozlíšenie** | 388 963,00 | 543 795,69 |

**k 01.01.2022 v EUR k 31.12.2022 v EUR**

**AKTÍVA = PASÍVA AKTÍVA = PASÍVA**

**3 098 724,75** = **3 098 724,75 3 067 401,39** = **3 067 401,392**

**PREHĽAD O STAVE A VÝVOJI DLHU K 31.12.2022**

Podľa spracovania Ing. Hrušovej je stav záväzkov k 31.12.2022.

|  |  |  |  |
| --- | --- | --- | --- |
| **Stav záväzkov k 31.12.2022** |  |  |  |
| Druh záväzku | Záväzky celkom k 31.12.2022 v EUR | z toho v lehote splatnosti | z toho po lehote splatnosti |
| Druh záväzkov voči: |  |  |  |
| * dodávateľom | 6 649,91 | 0,00 | 0,00 |
| * zamestnancom | 15 683,60 | 0,00 | 0,00 |
| * poisťovniam | 11 413,84 | 0,00 | 0,00 |
| * daňovému úradu | 2 414,05 | 0,00 | 0,00 |
| * ŠFRB | 561 286,82 | 0,00 | 0,00 |
| * bankám | 80 920,55 | 0,00 | 0,00 |
| * štátnym fondom | 0,00 | 0,00 | 0,00 |
| * ostatné záväzky | 0,00 | 0,00 | 0,00 |
| Záväzky spolu k 31.12.2022 | **678 368,77** | **0,00** | **0,00** |

**Stav úverov a návratných finančných výpomocí (NFV) k 31.12.2022**

|  |  |  |  |  |  |  |
| --- | --- | --- | --- | --- | --- | --- |
| Veriteľ | Účel | Výška poskytnutého úveru/NFV | Ročná splátka istiny  za rok 2022 | Ročná splátka úrokov  za rok 2022 | Zostatok úveru (istiny) k 31.12.2022 | Rok  splatnosti |
| MF SR | Kompenzácia výpadku podiel. daní | 13 302,00 | 0,00 | 0,00 | 13 302,00 | 2024 |
| Prima Banka | Rekonštrukcia budovy ZŠ a MŠ | 89 253,95 | 8 333,40 | 167,02 | 80 920,55 | 2031 |

V roku 2020 v záverečnom účte bolo podrobne rozoberaná finančná výpomoc pri výpadku príjmov na výkon samosprávnych funkcií z dôvodu kompenzácie výpadku dane z príjmov FO a pandémie

Covid 19, so začiatkom splatnosti v roku 2024 a konečnou splatnosťou v roku 2027 s možnosťou predčasného splatenia dlžnej sumy.

Naďalej v čerpaných úverových záväzkoch zo ŠFRB zostávajú 3 bytové domy, splatnosti, úroková sadzba ako aj celková zostatková výška záväzku jednotlivých bytových domoch je spracovaná podrobne p. Ing. Hrušovou.

Výpočet a dodržania zákonných parametrov dlhu obce spracovaný v samostatnom stanovisku úverovej zaťaženosti obce, predložený dňa 23.05.2023 zverejnením na obvyklých miestach obce plne súhlasí s výpočtami Ing. Hrušovej.

Obec nemá žiadnu podnikateľskú činnosť, príspevkovú organizáciu, neposkytla žiadne dotácie a neuzatvorila žiadnu zmluvu so štátnymi fondami.

Finančné vysporiadanie voči štátnemu rozpočtu a rozpočtu iných obcí podrobne rozpísala v tabuľkovom vyjadrení p. Ing. Hrušová.

**STANOVISKO K ZÁVEREČNÉMU ÚČTU ZA ROK 2022.**

Čo sa týka záverečného účtu za rok 2022 je z bližšej a hlbšej analýzy zrejmé, že obec i napriek turbulentnej dobe ako fungovanie po pandémii, ďalej nás postihla energetická kríza, prezieravo a hospodárne nakladala s majetkom obce, starostlivo sledovala každý príjem do „obecnej pokladnice“ a veľmi uvážlivo až opatrne nakladala s výdavkami. Obecné zastupiteľstvo sa uznesením č. 26/2022 uznieslo na prerozdelení hospodárskeho prebytku okrem rezervného fondu za rok 2021 aj fondov investičného a environmentálneho. Obec sa ďalej snažila sa o akýkoľvek príjem navyše, a tým vytvorila dostatočnú rezervu na možno budúce nepriaznivé obdobie, dodržala úverovú zaťaženosť na optimálnej úrovni a preto ako hlavná kontrolórka obce Vaďovce

považujem celoročné hospodárenie obce za uspokojivé

a

odporúčam obecnému zastupiteľstvu

SCHVÁLIŤ

Záverečný účet a celoročné hospodárenie

BEZ VÝHRAD.

Hlavná kontrolórka Obce Vaďovce

Ing. Mgr. Renáta Saková

Odoslané elektronicky: 24.05.2023

Po opravách odoslané elektronicky : 01.06.2023